钦定古今图书集成/明伦汇编/闺媛典/第197卷 > 张明述妻潘氏
## 钦定古今图书集成/明伦汇编/闺媛典/第197卷 > 张明述妻潘氏

按《婺源县志》：“潘氏，甲道张明述妻。年十九归张。夫多
病，竭力供汤药。三年夫亡，氏矢志靡他，姑以家贫，听
另嫁，妇入室欲自尽，姑觉，破门入救，妇跪姑泣曰：‘妇
已万应死，即舅姑欲存之，虑不给。妇愿以鍼黹自活，
不敢累舅姑一粒一丝，但求终死夫侧，幸甚’。”姑闻言
恸悼，许之。终身布衣持斋，未尝大声言笑。年四十九
卒。